ՀԱՎԵԼՎԱԾ

 Հաստատված է

 Արարատ համայնքի ավագանու

 \_\_ \_\_\_\_\_\_\_ 2023թ․ թիվ որոշմամբ

**ԿԱՐԳ**

**ԱՐԱՐԱՏ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ, ԴՐԱՆՑ ԼՈՒԾՄԱՆՆ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԸ, ԴՐԱՆՑ ԻՐԱԿԱՆԱՑՄԱՆ ԵՎ ՍՈՑԻԱԼԱԿԱՆ ԱՋԱԿՑՈՒԹՅԱՆ ՎԵՐԱԲԵՐՅԱԼ ՉԱՓՈՐՈՇԻՉՆԵՐԸ ՍԱՀՄԱՆՈՂ**

**1․ ԸՆԴՀԱՆՈՒՐ ԴՐՈՒՅԹՆԵՐ**

 1․ Սույն կարգով կարգավորվում են Հայաստանի Հանրապետության Արարատի մարզի Արարատ համայնքի (այսուհետ՝ համայնք) կամավոր խնդիրների, դրանց լուծմանն ուղղված տեղական ինքնակառավարման մարմինների սեփական լիազորությունների և դրանց իրականացման կարգի հետ կապված հարաբերությունները։

 2․ Համայնքի կամավոր խնդիրները կարող են իրականացվել, միայն պարտադիր խնդիրների լուծման համար անհրաժեշտ ֆինանսական միջոցներից բացի, հավելյալ ֆինանսական միջոցների առկայության դեպքում։

 3․ Համայնքի կամավոր խնդիրներն են՝

1. համայնքի սոցիալապես խոցելի բնակչության սոցիալական և առողջական խնդիրները լուծելու համար օգնության տրամադրման կազմակերպումը․
2. ժամկետային կամ պայմանագրային զինվորական ծառայություն իրականացնելու ժամանակ զոհված կամ հաշմանդամություն ձեռք բերած զինծառայողների կամ նրանց հավասարեցված անձանց (հիմք՝ ՀՀ ՊՆ տեղեկանք), հաշմանդամների, կերակրողին կորցրած ընտանիքների սոցիալական պայմանների բարելավման աջակցությունը․
3. համայնքում մշակույթի և արվեստի զարգացմանն ուղղված նախաձեռնությունների աջակցությունը․
4. համայնքում երիտասարդության դերի բարձրացմանն ուղղված նախաձեռնությունների աջակցությունը․
5. համայնքում սպորտի զարգացմանն ուղղված նախաձեռնությունների աջակցությունը․
6. համայնքում բնակվող հաշմանդամություն ունեցող անձանց հասարակությանն ինտեգրմանն ուղղված նախաձեռնությունների աջակցություն․
7. համայնքում զբոսաշրջության զարգացմանը նպաստող ծրագրերի իրականացմանն ուղղված նախաձեռնությունների աջակցությունը․
8. բարձրագույն և (կամ) միջին մասնագիտական ուսումնական հաստատություններում, ոչ պետական ուսումնական հաստատություններում (պետական հավատարմագրում ունեցող մասնագիտությունների գծով) սովորող համայնքի սոցիալապես խոցելի ընտանիքների ուսանողների ուսման վարձի մասնակի հատկացումը․
9. համայնքի տարածքում գործող սոցիալական-հասարակական /բարեգործական/ կազմակերպություններին օգնության ցուցաբերումը․
10. համայնքի հիմնական, միջնակարգ և ավագ դպրոցներում սովորող աշակերտներին ուսումնական տարվա ընթացքում, ըստ անհրաժեշտության, օգնության ցուցաբերումը։

 4․ Սույն կարգով թվարկված կամավոր խնդիրները սպառիչ չեն։

 5․ Համայնքի կամավոր խնդիրների լուծման նպատակով համայնքի տեղական ինքնակառավարման մարմինները իրականացնում են հետևյալ սեփական լիազորությունները՝

1. միջոցներ են ձեռնարկում համայնքի սոցիալապես խոցելի բնակչության սոցիալական և առողջական խնդիրները լուծելու համար օգնության տրամադրման ուղղությամբ․
2. միջոցներ են ձեռնարկում ժամկետային կամ պայմանագրային զինվորական ծառայություն իրականացնելու ժամանակ զոհված կամ հաշմանդամություն ձեռք բերած զինծառայողների կամ նրանց հավասարեցված անձանց (հիմք՝ ՀՀ ՊՆ տեղեկանք), հաշմանդամների, կերակրողին կորցրած ընտանիքների սոցիալական պայմանների բարելավման ուղղությամբ․
3. աջակցում են համայնքում մշակույթի և արվեստի զարգացմանն ուղղված նախաձեռնություններին․
4. աջակցում են համայնքում երիտասարդության դերի բարձրացմանն ուղղված նախաձեռնություններին․
5. աջակցում են համայնքում սպորտի զարգացմանն ուղղված նախաձեռնությունների զարգացմանը․
6. աջակցում են համայնքում բնակվող հաշմանդամություն ունեցող անձանց հասարակությանն ինտեգրմանն ուղղված նախաձեռնություններին․
7. աջակցում են համայնքում զբոսաշրջության զարգացմանը նպաստող ծրագրերի իրականացմանն ուղղված նախաձեռնություններին․
8. աջակցություն են ցուցաբերում բարձրագույնև (կամ) միջին մասնագիտական ուսումնական հաստատություններում, ոչ պետական ուսումնական հաստատություններում (պետական հավատարմագրում ունեցող մասնագիտությունների գծով) սովորող համայնքի սոցիալապես խոցելի ընտանիքների ուսանողների ուսման վարձի մասնակի վճարման կազմակերպմանը․
9. աջակցություն են ցուցաբերում համայնքի տարածքում գործող սոցիալական-հասարակական /բարեգործական/ կազմակերպություններին իրենց գործունեությունն իրականացնելուն․
10. աջակցություն են ցուցաբերում համայնքի հիմնական, միջնակարգ և ավագ դպրոցներում սովորող աշակերտներին ուսումնական տարվա ընթացքում /ըստ անհրաժեշտության/ ։

 6․ Համայնքի կամավոր խնդիրների և դրանց լուծման համար սեփական լիազորություններն իրականացնելիս համայնքի բյուջեով նախատեսված ֆինանսական միջոցները չեն կարող գերազանցել համայնքի՝ այդ տարվա բյուջեով նախատեսված սեփական եկամուտների 10%-ը։

 7․ Կամավոր խնդիրների լուծման համար ֆինանսական միջոցների հատկացումը իրականացնում է համայնքի ղեկավարը՝ անկանխիկ եղանակով, համայնքի բյուջեով նախատեսված հատկացումներին համապատասխան և միայն դրանց համար անհրաժեշտ ֆինանսական միջոցների հատկացման հետևյալ չափորոշիչներով՝

1. համայնքի սոցիալապես խոցելի բնակչության սոցիալական և առողջական խնդիրները լուծելու համար յուրաքանչյուր անձին՝ մինչև 150 000 /մեկ հարյուր հիսուն հազար/ ՀՀ դրամ, հիմնավորող փաստաթղթերի առկայության դեպքում․
2. ժամկետային կամ կամ պայմանագրային զինվորական ծառայություն իրականացնելու ժամանակ զոհված զինծառայողների կամ նրանց հավասարեցված անձանց (հիմք՝ ՀՀ ՊՆ տեղեկանք), հաշմանդամների, կերակրողին կորցրած ընտանիքների երեխաներին տրամադրել համայնքաին ենթակայության տակ գործող ուսումնական հաստատություններում ուսման վարձի արտոնություն՝ ըստ համայնքի ավագանու առանձին անհատական ակտով հաստատված չափի․
3. աջակցություն համայքում մշակույթի և արվեստի զարգացմանն ուղղված նախաձեռնություններին՝ դրանց կարևորության աստիճանից կախված մասնակի կամ ամբողջական փոխհատուցում տրամադրելու միջոցով․
4. աջակցություն համայնքում համայնքում երիտասարդության դերի բարձրացմանն ուղղված նախաձեռնություններին՝ դրանց կարևորության աստիճանից կախված մասնակի կամ ամբողջական փոխհատուցում տրամադրելու միջոցով․
5. աջակցություն համայնքում սպորտի զարգացմանն ուղղված նախաձեռնություններին՝ դրանց կարևորության աստիճանից կախված մասնակի կամ ամբողջական փոխհատուցում տրամադրելու միջոցով․

5․1) սպորտի բնագավառում Եվրոպայի և աշխարհի առաջնություններում 1-ին մրցանակայի տեղ

 գրավելու համար՝ մինչև 300 000 /երեք հարյուր հազար/ ՀՀ դրամ, 2-րդ մրցանակային տեղ գրավելու

 համար՝ 200 000 /երկու հարյուր հազար/ ՀՀ դրամ, 3-րդ մրցանակային տեղ գրավելու համար՝

 100 000 /մեկ հարյուր հազար/ ՀՀ դրամ, հիմնավորող փաստաթղթերի առկայության դեպքում․

5․2) սպորտի բնագավառում Եվրոպայի և աշխարհի առաջնություններում 1-ին, 2-րդ և 3-րդ

 մրցանակային տեղեր գրաված մարզիկների մարզիչներին՝ մարզիկներին տրվող գումարների

 50%-ի չափով, եթե մարզչական գործունեությունը ծավալվում է Արարատ համայնքում․

 5․3) սպորտի բնագավառում Հայաստանի Հանրապետության մեծահասակների առաջնություններում

 1-ին տեղը գրավելու համար՝ մինչև 50 000 /հիսուն հազար/ ՀՀ դրամ, հիմնավորող

 փաստաթղթերի առկայության դեպքում․

 6) աջակցություն համայնքում զբոսաշրջության զարգացմանը նպաստող ծրագրերի իրականացման

 ուղղված նախաձեռնություններին՝ դրանց կարևորության աստիճանից կախված մասնակի կամ

 ամբողջական փոխհատուցում տրամադրելու միջոցով․

 7) բարձրագույն և (կամ) միջին մասնագիտական ուսումնական հաստատություններում, ոչ պետական ուսումնական հաստատություններում (պետական հավատարմագրում ունեցող մասնագիտությունների գծով) սովորող համայնքի սոցիալապես խոցելի ընտանիքների ուսանողների ուսման վարձի մասնակի հատկացում՝ յուրաքանչյուր անձի դեպքում՝ ոչ ավելի, քան տարեկան ուսման վարձի մինչև 50%-ի չափով, բայց ոչ ավել, քան 200 000 /երկու հարյուր հազար/ ՀՀ դրամ, հիմնավորող փաստաթղթերի առկայության դեպքում,

 8) համայնքի տարածքում գործող սոցիալ-հասարակական /բարեգործական/

 կազմակերպություններին օգնության ցուցաբերում, հիմնավորող փաստաթղթերի առկայության

 դեպքում․

 9) համայնքի հիմնական և միջնակարգ դպրոցներում սովորող՝ սոցիալապես խոցելի ընտանիքների աշակերտների դպրոցական դասագրքերի համար ներդրումային գումարների մասնակի կամ ամբողջական փոխհատուցում․

 10) համայնքի ուսանողների անվճար տեղափոխումն ապահովելու համար ավտոբուսների հատկացում։

 8․ Այն դեպքերում, երբ համայնքի ղեկավարի կողմից կամավոր խնդիրների լուծման համար չի պահանջվում ֆինանսական և գույքային միջոցների հատկացում, համայնքի ղեկավարը դրանք իրականացնում է ինքնուրույն և սեփական պատասխանատվությամբ։

 9․ Կամավոր խնդիրների լուծման իրականացման առաջարկություն կարող են նախաձեռնել համայնքի ղեկավարը, համայնքի ավագանու անդամները, խմբակցությունները, բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտներ։

 10․ Նախաձեռնողը համայնքի ղեկավարի քննարկմանն է ներկայացնում խնդրի լուծման իրականացման վերաբերյալ առաջարկությունը՝ նշելով դրա նպատակը, խնդրի կարգավորման համար անհրաժեշտ ֆինանսական միջոցների չափը և ներկայացնելով առաջարկության անհրաժեշտությունը հավաստող փաստաթղթեր, եթե դրանք առկա են։

 11․ Համայնքի ղեկավարը դիմումը և սույն կարգի 10-րդ կետում նշված անհրաժեշտ փաստաթղթերը ստանալուց հետո՝

1. կամավոր խնդրի լուծման իրականացմանը համաձայնելու դեպքում 10 /տասը/ օրվա ընթացքում ճշտում է դրանց արժանահավատությունը, հաշվարկում կամավոր խնդրի իրականացման համար գումարի անհրաժեշտ չափը և սույն կարգով նախատեսված չափորոշիչների հետ համապատասխանության դեպքում միանձնյա կայացնում է նախաձեռնությունն ընդունելու կամ մերժելու մասին որոշում՝ այդ մասին տեղեկացնելով նախաձեռնողին․
2. կամավոր խնդրի լուծման իրականացմանը չհամաձայնելու դեպքում նախաձեռնողին գրավոր տեղեկացնում է այդ մասին՝ նշելով չհամաձայնելու պատճառները, դրա փաստական և իրավական հիմքերը։

 12․ Եթե կամավոր խնդրի լուծման իրականացման նախաձեռնողը սույն կարգի 10-րդ կետում նշված փաստաթղթերը ներկայացնելուց հետո մեկամսյա ժամկետում համայնքի ղեկավարից չի ստանում կամավոր խնդրի լուծման իրականացմանը չհամաձայնելու մասին գրավոր պատասխան կամ եթե նախաձեռնողը համաձայն չէ կամավոր խնդրի լուծման իրականացմանը համայնքի ղեկավարի չհամաձայնելու մասին հիմնավորումներին, ապա 20-օրյա ժամկետում համայնքի ղեկավարին ներկայացված դիմումի կրկնօրինակը՝ սույն կարգի 9-րդ կետում նշված փաստաթղթերի հետ միասին, իսկ կամավոր խնդրի լուծման իրականացմանը համայնքի ղեկավարի չհամաձայնելու վերաբերյալ գրավոր պատասխանի առկայության դեպքում՝ այդ պատասխանի վերաբերյալ իր առարկությունները, կարող է նույն դիմումը ներկայացնել համայնքապետարանի աշխատակազմ, որը պարտադիր քննարկվում է ավագանու առաջիկա նիստում։

 13․ Համայնքի ավագանին սույն կարգի 12-րդ կետով նշված անհրաժեշտ փաստաթղթերը ստանալուց, ինչպես նաև իր նախաձեռնությամբ կամավոր խնդրի լուծման հարցը քննարկելուց հետո ընդունում է որոշում՝ կամավոր խնդրի լուծման իրականացմանը համաձայնություն տալու կամ մերժելու վերաբերյալ։

Համայնքի ավագանու որոշման մեջ նշվում են կամավոր խնդրի իրականացման համար անհրաժեշտ ֆինանսական միջոցի չափը և անհրաժեշտության հիմնավորումը, իսկ կամավոր խնդրի լուծման իրականացումը մերժելու դեպքում՝ մերժելու պատճառները, դրա փաստական և իրավական հիմքերը։

 14․ Սոցիալական օգնության տրամադրման վերաբերյալ դիմումների ուսումնասիրությունից հետո համայնքապետարանի համապատասխան բաժնի կամ աշխատակցի կողմից տրվում է կամավոր խնդրի լուծման իրականացման համար եզրակացություն՝ նշելով անհրաժեշտ ֆինանսական միջոցի հատկացման չափը և անհրաժեշտությունը։

 15․ Սոցիալական օգնության տրամադրման վերաբերյալ կամավոր խնդիրների լուծման չափորոշիչներն են՝

1. համայնքի բնակիչ հանդիսանալը․
2. սոցիալապես խոցելի ընտանիք հանդիսանալու վերաբերյալ համայնքապետարանի համապատասխան բաժնի կամ աշխատակցի կողմից սոցիալական օգնության տրամադրման դրական եզրակացությունը․
3. համայնքի ղեկավարի կամ ավագանու անդամի հետ համատեղ տնտեսություն չվարելը։

 16․ Նույն ընտանիքին տարվա ընթացքում սոցիալական օգնություն կարող է հատկացվել առավելագույնը 1 /մեկ/ անգամ։ Արգելվում է սոցիալական օգնության հատկացումը համայնքի ղեկավարին, ավագանու անդամներին կամ նրանց մերձավոր ազգականներին։

 17․ Համայնքի ավագանու կողմից սույն կարգով չկարգավորված կամավոր խնդիրների լուծումների իրականացումը սահմանվում են միայն ավագանու որոշմամբ։

 18․ Իրականացված կամավոր խնդիրների վերաբերյալ հաշվետվությունը երկու ամիսը մեկ անգամ ներկայացվում է համայնքի ավագանուն։